


คู่มือการศึกษาวิชา
“รากฐานพระคัมภีร์เดิม (พันธสัญญาเดิม)”
วิชาย่อย 8: อัครปิตา ยาโคบ

คำชี้แจง: คู่มือการเรียนแต่ละชุดแบ่งออกเป็นส่วน ๆ กำกับด้วยรหัสเวลาซึ่งตรงกันกับหมวดหมู่ต่าง ๆ ที่ครอบคลุมในแต่ละวิชาย่อย  แต่ละส่วนประกอบด้วยสององค์ประกอบหลัก ได้แก่ 1) เค้าโครงเพื่อการจดบันทึก และ 2) คำถามเพื่อการทบทวน  ท่านควรใช้ เค้าโครงเพื่อการจดบันทึก ในขณะที่ชมบทบรรยายผ่านวีดีทัศน์ และจากนั้นก็ตอบ คำถามเพื่อการทบทวน เพื่อเตรียมพร้อมสำหรับข้อสอบย่อยประจำวิชาย่อย  ท่านสามารถหาข้อมูลเพิ่มเติมเกี่ยวกับวิธีที่ได้ผลที่สุดในการใช้คู่มือการเรียนโดยย้อนกลับไปดูที่ “คู่มือปฐมนิเทศนักศึกษา”  นอกจากนั้น ขอให้ท่านบันทึก (เซฟ) คู่มือการเรียนต่าง ๆ ไว้ เพราะมันจะเป็นแหล่งข้อมูลอันดีเลิศที่ช่วยให้ท่านเตรียมพร้อมสำหรับข้อสอบปลายภาคของวิชานี้

**********************************

เค้าโครงเพื่อการจดบันทึก สำหรับนาทีที่ 0:00 – 30:29

บทนำ

1.	โครงสร้างและเนื้อหา

ก.	จุดเริ่มต้นของการขับเคี่ยวกัน

ข.	จุดสิ้นสุดของการขับเคี่ยวกัน

ค.	อิสอัคและชาวฟีลิสเตีย

ง.	ยาโคบและชาวคานาอัน

จ.	การแยกจากกันอย่างเป็นปฏิปักษ์

ฉ.	การแยกจากกันอย่างสันติ

ช.	ช่วงเวลากับลาบัน


คำถามเพื่อการทบทวน
1. จงบรรยายโครงสร้างทางวรรณกรรมของเรื่องราวของยาโคบในปฐมกาล 25:19–37:1

2. การขับเคี่ยวกันระหว่างยาโคบและเอซาวในครรภ์ของมารดาเป็นตัวแทนของอะไร?

3. เอซาวเป็นบิดาของชนชาติใด?

4. ยาโคบเป็นบิดาของชนชาติใด?

5. เหตุการณ์ใดที่เกิดขึ้นหลังจากนั้นทำให้ระลึกถึงความจริงที่ว่าเอซาว “ตัวสีแดง” เมื่อกำเนิดมา?

6. อะไรคือรายละเอียดสำคัญที่รายงานไว้ในปฐมกาล 35:27-29 อันเล็งถึงความจริงที่ว่าการขับเคี่ยวกันระหว่างยาโคบและเอซาวสิ้นสุดลงแล้ว?

7. ในภาพรวม อิสอัคมีความสัมพันธ์ลักษณะใดกับชาวฟีลิสเตีย?

8. ในภาพรวม ยาโคบมีความสัมพันธ์ลักษณะใดกับชาวคานาอัน?

9. จากปฐมกาล 27:1–28:5 เหตุใดเอซาวจึงโกรธยาโคบ?

10. จากปฐมกาล 32 ประสบการณ์ใดช่วยยาโคบให้เตรียมพร้อมที่จะพบกับเอซาว หลังจากการแยกจากกันอย่างเป็นปฏิปักษ์เป็นเวลาหลายปี?

11. ทูตสวรรค์ได้มอบชื่อใหม่แก่ยาโคบหลังจากปล้ำสู้กับท่าน  ชื่อนั้นคืออะไร?

12. จงบรรยายความสัมพันธ์ระหว่างยาโคบและพ่อตาของท่าน คือลาบัน


เค้าโครงเพื่อการจดบันทึก สำหรับนาทีที่ 30:30 – 1:12:12

2.	ประเด็นเน้นหลัก

ก.	พระคุณของพระเจ้าถึงอิสราเอล

1)	ความหมายดั้งเดิม

2)	การประยุกต์ในยุคปัจจุบัน

ข.	ความภักดีของอิสราเอลต่อพระเจ้า

1)	ความหมายดั้งเดิม

2)	การประยุกต์ในยุคปัจจุบัน

ค.	พระพรของพระเจ้าถึงอิสราเอล

1)	ความหมายดั้งเดิม

2)	การประยุกต์ในยุคปัจจุบัน

ง.	พระพรของพระเจ้าผ่านอิสราเอล

1)	ความหมายดั้งเดิม

2)	การประยุกต์ในยุคปัจจุบัน

สรุป


คำถามเพื่อการทบทวน
1. เรามักทำผิดพลาดอย่างไรเมื่อพยายามประยุกต์ข้อความในเรื่องราวของยาโคบ?

2. ประเด็นเน้นหลักสี่ประการจากชีวิตของยาโคบที่บทเรียนนี้อธิบายไว้ คืออะไรบ้าง?

3. จงอธิบายความหมายของชื่อ “ยาโคบ”

4. ตามบทเรียนนี้ โมเสสต้องการแสดงให้อิสราเอลเห็นลักษณะพิเศษใดของบุคลิกภาพของพระเจ้า โดยผ่านการเล่าเรื่องราวชีวิตของยาโคบ?

5. จงอธิบายความหมายของชื่อ “อิสราเอล”

6. เหตุใดชื่อใหม่ของยาโคบ คืออิสราเอล จึงสำคัญต่อทั้ง 12 เผ่า เมื่อโมเสสกำลังนำพวกเขาไปสู่แผ่นดินพระสัญญา?

7. โมเสสเน้นย้ำมิติใดของพันธสัญญาเมื่อท่านเขียนเกี่ยวกับยาโคบ พระพรหรือคำสาปแช่ง?

8. พระสัญญาใดที่พระเจ้ากระทำกับอับราฮัม ที่พระองค์กระทำอีกครั้งกับยาโคบ เกี่ยวกับแนวทางที่พระองค์จะปฏิบัติต่อคนเหล่านั้นที่อยู่รอบข้างพวกเขา?

For other resources, please visit Third Millennium Ministries at thirdmill.org
